Silvio Berluskoni - Vikipēdija

# Silvio Berluskoni

### Vikipēdijas raksts

Silvio Berluskoni (Silvio Berlusconi) (dz. 1936.gada 29.septembrī, Milānā, Itālijā) ir Itālijas politiķis, bijušais Itālijas premjerministrs un partijas "Forza Italia" (Uz priekšu, Itālija) vadītājs. Viņa vadītā valdība ir visilgāk funkcionējošā visā Itālijas vēsturē.

Silvio Berlusconi
Amats: | Itālijas premjerministrs
Partija: | "Forza Italia"

Berluskoni ir arī ļoti veiksmīgs biznesmenis, kuram pieder daudzi lielākie Itālijas plašsaziņas līdzekļi, bankas un citas kompānijas. Viens no pazīstamākajiem Berluskoni īpašumiem ir futbola klubs AC Milan.

Dzimis 1936.gada 29.septembrī Milānā un viņam ir juridiskā izglītība.

## [izmainīt šo sadaļu] Biznesmenis

1962.gadā Berluskoni sāka nodarboties ar nekustamo īpašumu biznesu un ātri kļuva par vienu no lielākajiem lielu dzīvojamo rajonu attīstītājiem Itālijā (Milānas mikrorajoni - Milāna 2, Milāna 3, Džirasole). 1978.gadā Berluskoni nodibina holdingkompāniju Fininvest, kas kļuva par Berluskoni impērijas centrālo kompāniju. 1980.gadā viņš pievērsās plašsaziņas līdzekļu biznesam, izveidojot pirmo komerciālo TV kanālu Itālijā - Canale 5. Tam sekoja vēl vairāki komerciālie TV kanāli. Redzot TV biznesa panākumus, Berluskoni iesaistījās līdzīgā biznesā arī citās Eiropas valstīs - 1986.gadā Francijā, 1987.gadā - Vācijā, bet 1989.gadā - Spānijā. Nopērkot izdevniecību Mondadori, Berluskoni kļuva par Itālijas lielāko žurnālu un grāmatu izdevēju. 1986.gadā Berluskoni iegādājas futbola klubu AC Milan.

## [izmainīt šo sadaļu] Valstsvīrs

1990-to gadu sākuma Itālijā, pēc "tīro roku" kampaņas, nopietni tika diskreditētas valdošās politiskās partijas - kristīgie demokrāti un sociālisti. Reāla kļuva bijušo komunistu nākšana pie varas Itālijā, ja tam nerastos nopietna alternatīva. Berluskoni nolēma pievērsties politikai un nodibināja partiju "Forza Italia", kura tika ievēlēta parlamentā. 1994.gadā Berluskoni kļuva par Itālijas premjerministru, tomēr gada beigās šī valdība krita. 2001.gadā Brīvības mājas koalīcija, kuras sastāvā bija arī "Forza Italia", ieguva vairākumu parlamentā un Berluskoni kļuva par premjerministru.

Berluskoni valdības darbības raksturīgās iezīmes:

- Visai labēja ekonomiskā un sociālā politika. Notiek darba, pensiju, imigrācijas likumdošanas reformas labējā garā.
- Cieša sadarbība ar ASV ārpolitikā, kas rada domstarpības ar Vāciju un Franciju ES iekšienē.

## [izmainīt šo sadaļu] Pārmetumi

Berluskoni personība ir ļoti pretrunīgi vērtēta gan Itālijā, gan ārpus tās. Viņam netrūkst gan dedzīgu piekritēju, gan tikpat dedzīgu kritiķu. Galvenie kritiķu pārmetumi:

- kaut arī formāli Berluskoni ir attiecies no jebkādiem amatiem savās kompānijās, kritiķi piesauc daudzus interešu konfliktu gadījumus.
- kaut arī Berluskoni apgalvo, ka nav saistīts ar veco eliti, viņa loma, piemēram masonu ložas "Propaganda 2" lietā, liecina par pretējo.
- pret Berluskoni ir uzsāktas daudzas prāvas dažādu pārkāpumu un noziegumu izdarīšanā, tomēr vai nu tās ir slēgtas pierādījumu trūkuma dēļ, vai slēgtas, saistībā ar likumdošanas izmaiņām, kuru iniciators ir pats Berluskoni. Viņš ir apsūdzēts - kukuļdošanā, grāmatvedības datu sagrozīšanā, politisko partiju nelikumīgā finansēšanā, par viltus zvērestu tiesā, nodokļu nemaksāšanā.

Tomēr Berluskoni neapšaubāmi ir viena no spilgtākājām personībām pašreizējā Eiropas politikā.

Priekštecis: Karlo Čampi | Itālijas premjerministrs(1) 1994. gada 10.maijs - 1994. gada 22. decembris | Pēctecis: Lamberto Dini
Priekštecis: Džuljāno Amato | Itālijas premjerministrs(2) 2001. gada 11. jūnijs - 2006. gada 17. maijs | Pēctecis: Romāno Prodi

Saturs iegūts no "http://lv.wikipedia.org../../../s/i/l/Silvio_Berluskoni_3391.html"

Kategorija: Itālija

##### Views

- Raksts
- Diskusija
- Pašreizējā versija

##### Meklēt

##### Citās valodās

- العربية
- Asturianu
- Български
- Brezhoneg
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Gaeilge
- Galego
- עברית
- Hrvatski
- Bahasa Indonesia
- Ido
- Íslenska
- Italiano
- 日本語
- Latina
- Македонски
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- ไทย
- Türkçe
- Vèneto
- 中文
- Bân-lâm-gú